2-jarige verdrink byna in Richardsbaaiŉ 2-jarige dogtertjie het Donderdagmiddag byna in ŉ swembad in Richardsbaai verdrink. Chris Botha, ŉ woordvoerder van Netcare911, sê die voorval het by ŉ huis in Paarlinweg by Meer-en-See plaasgevind. “Die gesin het die dogtertjie op die swembad se bodem gevind en haar uit die water gehaal. ŉ Buurman het mond-tot-mondasemhaling begin toepas terwyl die gesin hulp ontbied het,” het Botha gesê. “Toe paramedici op die toneel kom, het die kind nie reageer nie. Hulle het by die buurman oorgeneem en gevorderde mond-tot-mondasemhaling toegepas. Die kind is op ŉ ventilator geplaas en na die Netcare Bay-hospitaal geneem vir verdere behandeling,” het Botha gesê. Volgens Botha kon dokters daarin slaag om haar lewe te red waarna sy in ŉ kritieke toestand na die hoësorgeenheid verskuif is. Maroela Media wag nog vir kommentaar van die hospitaal om ŉ opvolg op die dogtertjie se toestand te kry.